

**MINISTERUL FINANȚELOR**

Referat de aprobare

a proiectului de ordin al președintelui Agenției Naționale de Administrare Fiscală pentru modificarea si completarea unor ordine ale preşedintelui Agenţiei Naţionale de Administrare Fiscală privind aprobarea modelelor unor formulare utilizate în domeniul colectării creanţelor fiscale

În domeniul colectării creanțelor bugetare, organele fiscale centrale emit acte administrativ fiscale/de executare silită, atât către contribuabili, cât și către alte entități pentru care s-au născut raporturi juridice fiscale.

Pentru comunicarea masivă a actelor administrativ fiscale/de executare silită prin intermediul Unităţii de imprimare rapidă, au fost aprobate două acte normative, respectiv:

*-* Ordinul preşedintelui Agenţiei Naţionale de Administrare Fiscală nr.1155/2016 *privind emiterea prin intermediul centrului de imprimare masivă a unor acte administrative fiscale şi procedurale;*

*-* Ordinul preşedintelui Agenţiei Naţionale de Administrare Fiscală nr. 967/2017 *pentru aprobarea modelelor unor formulare utilizate în domeniul colectării creanţelor fiscale, emise şi tipărite prin intermediul Unităţii de imprimare rapidă.*

Prin ordinul supus aprobării, actele normative anterior menționate, au fost completate, astfel încât, pe de o parte, să fie îmbunătățită comunicarea cu contribuabilii, iar pe de altă parte, activitatea organelor fiscale centrale să se deruleze cu operativitate.

În acest sens, s-a avut în vedere introducerea a două noi acte administrativ fiscale, care să se comunice masiv prin intermediul Unității de Imprimare Rapidă, ținând cont de volumul documentelor emise în domeniul colectării creanțelor bugetare.

Astfel, noile acte administrativ fiscale sunt:

- Decizie de restituire a sumelor de la buget sau de acordare a dobânzilor în cazul sumelor de restituit sau de rambursat de la buget;

- Decizie de respingere a cererii privind restituirea sumelor reprezentând taxa specială pentru autoturisme şi autovehicule, taxa pe poluare pentru autovehicule, taxa pentru emisiile poluante provenite de la autovehicule şi timbrul de mediu pentru autovehicule .

Precizăm că aceste formulare vor fi utilizate de organele fiscale centrale și pentru restituirea taxelor/timbrului de mediu pentru autovehicule potrivit dispozițiilor Ordonanţei de urgenţă a Guvernului nr.93/2022 privind restituirea sumelor reprezentând taxa specială pentru autoturisme şi autovehicule, taxa pe poluare pentru autovehicule, taxa pentru emisiile poluante provenite de la autovehicule şi timbrul de mediu pentru autovehicule.

Față de cele de mai sus, s-a întocmit proiectul de ordin al președintelui Agenției Naționale de Administrare Fiscală pentru modificarea si completarea unor ordine ale preşedintelui Agenţiei Naţionale de Administrare Fiscală privind aprobarea modelelor unor formulare utilizate în domeniul colectării creanţelor fiscale.

Adresa: Str. Apolodor nr.17, sector 5, București, CP 050741

Tel/fax:021 319 98 68

Email:reglementare.colectare@

anaf.ro

www.anaf.ro